रोहतक। अपीलेट ट्रिब्यूनल आफ फॉरन एक्सचेंज कानून न्याय मंत्रालय भारत सरकार के वरिष्ठ सदस्य डाॅ. केके मुदगिल की अध्यक्षता में लघु सचिवालय स्थित जिला उपभोक्ता फोरम कार्यालय में राष्ट्रीय उपभोक्ता दिवस मनाया गया। इसमें फोरम के प्रेसीडेंट जोगेंद्र जाखड़, सदस्य वेदपाल हुड्डा कोमल खन्ना के अतिरिक्त दर्जनों अधिवक्ताओं उपभोक्ताओं ने भाग लिया।
मुख्यातिथि डाॅ. मुदगिल ने कहा कि केंद्र राज्य सरकार ने आमजन को धोखाधड़ी से बचाने के लिए अन्य अदालतों के अतिरिक्त अपीलेट ट्रिब्यूनल के साथ-साथ उपभोक्ता न्यायालयों का गठन भी किया हुआ है। वर्तमान समय में उपभोक्ताओं की क्षतिपूर्ति सेवाओं की कमियों को दूर करने के साथ साथ अन्य राहतों का प्रावधान भी किया जाता है। फोरम के अध्यक्ष जोगेंद्र जाखड़ ने कहा कि उपभोक्ता न्यायालय उपभोक्ताओं के जायज नुकसान का जहां मुआवजा दिलवाता है, वहीं खतरनाक वस्तु सेवा पर प्रतिबंध लगाने तथा अवैध व्यापार के तरीकों को रोकन का कार्य भी करता है।
hin_Deva hin_Deva